Joks dokumentas pasaulio istorijoje taip nepakeitė
pasaulio į gerąją pusę kaip 10 Dievo įsakymų.
Vakarų civilizacija suformavo visuotines
žmogaus teises,
įtvirtino moterų lygybę, panaikino vergiją,
sukūrė parlamentinę demokratiją ir kitus
unikalius pasiekimus – be jų nebūtų išsivysčiusi.
Kaip pamatysite, kai bus paaiškintas kiekvienas iš 10 Dievo įsakymų,
šie įsakymai šiandien yra tokie pat aktualūs, kaip ir
tada, kai jie buvo duoti prieš daugiau nei 3 000 metų.
Tiesą sakant, jie tokie aktualūs, kad 10 Dievo įsakymų yra viskas, ko
reikia norint sukurti gerą pasaulį, pasaulį be tironijos ir žiaurumo.
Akimirką įsivaizduokite pasaulį, kuriame nebūtų
žmogžudysčių ir vagysčių. Tokiame pasaulyje nereikėtų nei
kariuomenių, nei policijos, nei ginklų. Vyrai, moterys ir vaikai galėtų vaikščioti
bet kur bet kuriuo paros metu, nebijodami būti nužudyti arba apiplėšti.
Toliau įsivaizduokite pasaulį, kuriame niekas nepagrobtų to, kas priklauso
jo kaimynui; pasaulį, kuriame vaikai gerbtų savo motiną ir tėvą,
o šeima klestėtų; pasaulį, kuriame žmonės laikytųsi įsakymo
nemeluoti. Gero pasaulio receptas yra šie 10 didingų įsakymų.
Tačiau yra vienas niuansas. 10 Dievo įsakymų
grindžiami tikėjimu, kad juos davė Autoritetas,
aukštesnis už bet kurį žmogų, karalių arba valdžią.
Štai kodėl prieš 10 Dievo įsakymų einančiame sakinyje teigiama štai kas:
„Dievas ištarė visus šiuos žodžius.“
Matote, jei 10 įsakymų, kad ir kokie jie didingi,
būtų duoti bet kurios žmogiškos valdžios, tuomet
bet kuris žmogus galėtų pasakyti: „Kas yra šis žmogus Mozė? Kas
yra šis karalius arba karalienė? Kas yra ši valdžia, kad man
nurodinėtų, kaip turėčiau elgtis?“ Gerai, tad
kodėl Dievas yra būtinas Dešimčiai įsakymų?
Nes, kalbant kuo tiesmukiau, jei ne Dievas paskelbia, kad
žmogžudystė yra neteisinga, tai žmogžudystė nėra neteisinga.
Taip, šiandien daugeliui žmonių tai atrodo nesuprantama, netgi absurdiška.
Daugelis iš jūsų galvojate: „Ar šis žmogus sako, kad negali būti
geras, jei netiki į Dievą?“
Leiskite man atsakyti kuo aiškiau: aš taip nesakau.
Žinoma, yra gerų žmonių, kurie netiki į Dievą,
lygiai kaip yra blogų žmonių, kurie tiki.
Daugelis iš jūsų taip pat galvoja: „Aš tikiu, kad žmogžudystė
yra blogai. Man nereikia, kad Dievas man tai pasakytų.“
Štai šis atsakymas yra tik pusiau teisingas.
Neabejoju, kad jei esate ateistas ir
sakote tikį, jog žmogžudystė yra blogai, jūs tikite, kad žmogžudystė
yra blogai. Bet, atleiskite, jums reikia, kad Dievas tai pasakytų.
Mums visiems reikia, kad Dievas mums pasakytų.
Matote, net jei patys suprastumėte, kad žmogžudystė
neteisinga, iš kur, be Dievo ir 10 Dievo įsakymų, žinote, kad tai neteisinga?
Ne tikite, kad tai blogai, o žinote? Tiesą sakant, negalite to žinoti.
Nes be Dievo gėris ir blogis yra tik
asmeniniai įsitikinimai. Asmeninės nuomonės.
Aš manau, kad vogti iš parduotuvės yra gerai, o jūs – ne.
Jei nėra Dievo, visa moralė yra tik nuomonė ir įsitikinimai.
Tai pripažįsta beveik visi ateistai filosofai.
Kita problema, susijusi su požiūriu, kad nereikia
Dievo, norint tikėti, jog žmogžudystė yra blogai,
yra ta, kad daugybė žmonių nepritarė jūsų nuomonei.
Ir tam įrodyti nereikia grįžti į labai tolimą
istoriją. XX amžiuje milijonai žmonių komunistinėse
visuomenėse ir nacizmo laikais nužudė apie
šimtą milijonų žmonių,
ir tai neįskaitant nė vieno kareivio, žuvusio kare.
Taigi per daug nepasitikėkite žmonių gebėjimu be
Aukštesniojo autoriteto suprasti, kas teisinga, o kas ne.
Pernelyg lengva pasiduoti valdžios, demagogo
arba ideologijos įtakai arba racionalizuoti,
kad blogis, kurį darai, iš tikrųjų nėra blogis.
Net jei ir suprasite, kas yra teisinga ir neteisinga,
Dievas vis tiek reikalingas. Žmonės, kurie
žino skirtumą tarp gėrio ir blogio, nuolat elgiasi neteisingai. Žinote, kodėl?
Nes jie gali. Jie gali, nes mano, kad niekas nemato. Bet jei pripažįstate, kad
Dievas yra moralinio įstatymo šaltinis, tikite, kad Jis visada stebi.
Taigi, net jei esate ateistas, norėtumėte, kad žmonės
gyventų pagal 10 Dievo įsakymų moralinius įstatymus.
Ir net ateistas turi pripažinti, kad kuo
daugiau žmonių tikėtų, jog juos davė Dievas, –
todėl jie nėra tik nuomonė, – tuo geresnis būtų pasaulis.
Per 3 000 metų niekas dar nesugalvojo geresnės sistemos už 10 Dievo
įsakymų, kaip sukurti geresnį pasaulį,
ir niekas niekada to nepadarys.
Aš esu Denisas Preigeris.